Սննդի վաուչեր

**Սննդի վաուչեր** կամ **ճաշի վաուչեր**, աշխատակիցներին տրվող սնվելու վաուչեր, որը նրանց հնարավորություն է տալիս սնվել դրսում գտնվող ռեստորաններում, սովորաբար՝ ճաշի ժամանակ։ Շատ երկրներում սննդի վաուչերների նկատմամբ եղել է բարենպաստ հարկային վերաբերմունք։ Վաուչերները սովորաբար լինում են թղթային տոմսերի տեսքով, սակայն աստիճանաբար փոխարինվում են էլեկտրոնային վաուչերներով՝ հատուկ վճարային քարտի տեսքով։

## Միացյալ Թագավորություն
Ճաշի վաուչերը թղթային տոմս էր (վաուչեր), որը որոշ աշխատակիցներ օգտագործվում էին Միացյալ Թագավորության մասնավոր ռեստորաններում սննդի դիմաց վճարելու համար։ Այն թույլ է տվել ընկերություններին իրենց աշխատակիցների համար սուբսիդավորել կեսօրվա սնունդը (լանչը)՝ առանց սեփական ճաշարաններ բացելու։

Այս սխեման թվագրվում է 1946 թվականով, երբ Երկրորդ համաշխարհային պատերազմի ավարտից հետո դեռ ուժի մեջ էր պարենային ռացիոնալացումը։ Բրիտանական կառավարությունը հավելյալ հարկային արտոնություն է տվել՝ հավատալով, որ դա քաղաքացիներին կօգնի առողջ սնունդ գնել։ Կոնցեսիայի համաձայն՝ սննդի կտրոնները ազատված էին եկամտահարկից և ազգային ապահովագրական վճարներից օրական մինչև 3 շիլլինգի (15 պենս) արժեքով։ Նախնական մակարդակը` 2 շիլլինգ 3 պենս (11,25 ֆունտ, որը համարժեք է 2021 թվականի 5,01 ֆունտին) 1948 թվականին բարձրացվել է մինչև 3/- մակարդակ (15 ֆունտ, որը համարժեք է 2021 թվականի 5,80 ֆունտին), սակայն հետագայում չի ճշգրտվել գնաճի հաշվարկով։ 2013 թվականի ապրիլի 6-ից արտոնությունը վերացվել է. օրական 15 պենսը դարձել էր չնչին գումար։
մինի|«LV» լոգոյով կպչուն պիտակ, որը ցույց է տալիս 1982 թվականի օգոստոսին Հյուսիսային Լոնդոնում գտնվող ''Mac's Caff, Station Road, Wood Green''-ում ճաշի վաուչերի ընդունումը
Սկզբում այն ընկերությունները, որոնք ցանկանում էին սուբսիդավորել իրենց անձնակազմի լանչերը, բայց չունեին ճաշարաններ, տպագրում էին վաուչերները և պայմանավորվում տեղական մեկ կամ մի քանի ռեստորանների հետ՝ դրանք ընդունելու համար։ Բացի այդ, նրանք ստիպված էին կառավարել սխեման (օրինակ՝ նախքան հաշիվը փակելը պետք է ստուգեին և հաշվեին ռեստորաններից վերադարձված վաուչերները)։ 1954 թվականին գործարար Ջոն Հեքը հասկացել է, որ Միացյալ Թագավորությունում ընդունելի միասնական ստանդարտացված վաուչերն ավելի տրամաբանական և արդյունավետ կլինի։ Այնուհետև նա 1954 թվականի նոյեմբերին հիմնել է «Luncheon Vouchers Limited»-ը՝ համազգային ճաշի վաուչերային սխեման ներդնելու համար։ 1956 թվականին ինը խոշոր սննդի ընկերություններ գնել են այդ ընկերությունը, ընդ որում՝ Հեքը մնացել է գործադիր տնօրեն։ 1982 թվականին ընկերությունը գնել է *[[Accor]]*-ը։ Վաուչերներն ընդունող ռեստորաններն իրենց պատուհաններին փակցնում էին «LV» լոգոն։

Վաուչերներն օգտագործվել են որպես վճարման ձև 1970-ական թվականներին Լոնդոնում «Սինթիա Փեյնի» հասարակաց տանը։

## Բելգիա
Սննդի վաուչերները Բելգիայում ներդրվել են 1965 թվականին։ Էլեկտրոնային սննդի վաուչերները ներդրվել են 2011 թվականին, իսկ սննդի թղթե վաուչերների հին համակարգը աստիճանաբար դուրս է բերվել 2016 թվականի հունվարի 1-ից։

## Ֆրանսիա
Ճաշի վաուչերները Ֆրանսիայում 1962 թվականին ներմուծել է Ժակ Բորելը, որը ոգեշնչվել է «Luncheon Vouchers Limited»-ից։ Կազմակերպությունն անվանվել է «Ticket Restaurant»։ 1976 թվականից սկսած «Ticket Restaurant»-ն ընդլայնվել է Ֆրանսիայի սահմաններից դուրս և 1983 թվականին դարձել «Accor»-ի մի մասը։

## Accor և Edenred
Մինչև 1983 թվականը «Accor»-ին էին պատկանում և՛ բրիտանական «Luncheon Vouchers Limited»-ը, և՛ ֆրանսիական «Ticket Restaurant»-ը։ 1998 թվականին «Accor»-ն առանձնացրել է վաուչերային բիզնեսը որպես «Accor Services», որը 2010 թվականին դարձել է «Edenred»։

## Ծանոթագրություններ

Կատեգորիա:Աշխատանքային իրավունք
Կատեգորիա:Վճարային համակարգեր